b'\n_START_ARTICLE_\nLedus laukums (hokejs)\n_START_SECTION_\nStandarti\n_START_PARAGRAPH_\nPasaul\xc4\x93 ir divi da\xc5\xbe\xc4\x81di hokeja laukuma standarti - viens no tiem tiek izmantots p\xc4\x81rsvar\xc4\x81 Zieme\xc4\xbcamerik\xc4\x81, bet otrs praktiski vis\xc4\x81 p\xc4\x81r\xc4\x93j\xc4\x81 pasaul\xc4\x93.\n_START_SECTION_\nStarptautiskais\n_START_PARAGRAPH_\nStarptautisko standartu ir noteikusi Starptautisk\xc4\x81 hokeja feder\xc4\x81cija. Hokeja laukums ir 61 x 30 metrus liels, st\xc5\xabru r\xc4\x81diuss - 8,5 metri.\n_START_SECTION_\nZieme\xc4\xbcamerikas\n_START_PARAGRAPH_\nZieme\xc4\xbcamerikas hokeja laukuma standartu princip\xc4\x81 ir izveidojusi NHL. Ledus laukums ir aptuveni 61 x 26 metrus liels, st\xc5\xabru r\xc4\x81diuss - 8,5 metri. No starptautisk\xc4\x81 standarta to at\xc5\xa1\xc4\xb7ir ar\xc4\xab l\xc4\xabniju izvietojums uz ledus.\n_START_SECTION_\nStikls\n_START_PARAGRAPH_\nDaudz\xc4\x81s ar\xc4\x93n\xc4\x81s bortu augstums laukuma galos ir paaugstin\xc4\x81ts ar stikla sienu - t\xc4\x81 \xc4\xbcauj skat\xc4\xabt\xc4\x81jiem v\xc4\x93rot sp\xc4\x93li un aizsarg\xc4\x81 tos no laukuma \xc4\x81r\xc4\x81 izmest\xc4\x81m rip\xc4\x81m. T\xc4\x81 k\xc4\x81 ripas sp\xc4\x93les laik\xc4\x81 lido ar \xc4\xbcoti lielu \xc4\x81trumu, tad t\xc4\x81s nopietni var\xc4\x93tu savainot skat\xc4\xabt\xc4\x81jus. Nereti starp ar\xc4\x93nas griestiem un \xc5\xa1o stiklu ir t\xc4\xabkls, kas nodro\xc5\xa1ina papildu dro\xc5\xa1\xc4\xabbu.'